text: Kolding kommune lærer af de private
  25 maj 2011 kl. 07.59
  Nu skal Kolding kommunes hjemmehjælpere markedsføres lige så elegant. som private firmaer gør det.
  Når man får hjemmehjælp, kan man vælge mellem det kommunale tilbud - eller et tilbud fra forskellige private firmaer.
  De tilbyder alle deres service i farveglitrende brocurer.
  I Kolding bliver hjemmehjælpen blot præsenteret på en sølle fotokopi.
  Men det skal ændres nu. Kommunen har lært af de private.
  - De kommunale hjemmehjælpere leverer en engageret indsats og vil naturligvis gerne have den fremstillet i samme positive lys, som konkurrenterne fra det private. Det kommer nu til at ske, siger Søren Rasmussen, der er formand for Seniorudvalget i Kolding.
  Udvalget har nemlig besluttet at lære af de private, og efterligne deres markedsføring.
  